Pongola bied verblyf aan in 'n versameling huislike, ruim eenhede. Pongola is veral bekend vir tiervisvang, sy oase-agtige gevoel, die ongelooflike uitsigte op Lebombo, wildkyk, voëlkyk, smullekker mango's, sitrus, lietsjies, golwende heuwels vol suikerriet en natuurlik die lekker, warm weer!
Verblyf word aangebied in 8 eenhede. Elkeen het sy eie ingang, 2 slaapkamers met 2 enkelbeddens elk en 'n badkamer met 'n stort. Die kombuisie is volledig toegerus met 'n yskas, 'n stoof en tee- en koffiemaakgeriewe. Lugversorging en 'n leefarea met 'n TV met sekere DStv-kanale is ook beskikbaar.
Elke eenheid het slaapplek vir 4 gaste.…
Elke eenheid het slaapplek vir 4 gaste. Linne en handdoeke word voorsien. Ons voorsien ook tee, koffie en suiker.
Die eenhede en die leefarea word eenmaal per dag skoongemaak en skottelgoed sal gewas word. Aandete en ontbyt is ook 'n opsie. Alle maaltye word met 'n glimlag by jou eenheid afgelewer.
Kom bring tyd by ons deur en besoek Jozini-meer vir tiervisvang en wildkyk, gaan roei met 'n kajak op die Phongolo-vloedvlakte of gaan verken Kosibaai en die skilderagtige Bhanga Nek-strand. Vir 'n daguitstappie kan jy vir die olifante in Mkuze gaan kuier - dis so 92 km weg en dis 'n absolute moet! Dit is so spesiaal om vir Rambo, Rachel en Jabulani, ons mensgewoond olifante, te ontmoet en hulle stories te hoor.